3. การประกอบธุรกิจแต่ละสายผลิตภัณฑ์

1.  ลักษณะผลิตภัณฑ์

บริษัทฯ และกลุ่มธุรกิจเป็นผู้ผลิตรองเท้าเพื่อการส่งออกภายใต้เครื่องหมายการค้า ดังนี้

1.  ประเภทของผลิตภัณฑ์

รองเท้ากีฬา “NIKE”

-   รองเท้า “SCHOLL”

-   รองเท้า “MARKS & SPENCER

-   รองเท้า “TIMBERLAND”

3.1.2 ขั้นตอนการผลิตของบริษัทฯ โดยย่อ

เครื่องปั๊ม

เครื่องช๊อต

เครื่องโมลด์

เครื่องปาดหนัง

จักร

จักรคอมพิวเตอร์

ตรวจสอบคุณภาพ ส่งมอบให้ลูกค้า

  ------ --------- ---------- -------------- ------------------ ---- -------- -------------
  ลูกค้า   การตลาด   ต้นทุน       โกดังวัตถุดิบ      วางแผน, ลอจิสติกส์    QA   ฝ่ายผลิต   โกดังสำเร็จรูป

                                                                              
  ------ --------- ---------- -------------- ------------------ ---- -------- -------------

3.1.4 เทคโนโลยีการผลิต

+---------------+--------------------------------+--------------------+
| แผนก          | ขั้นตอนการผลิต                    | เทคโนโลยีการผลิต     |
+---------------+--------------------------------+--------------------+
| ตรวจสอบวัตถุดิบ  |   ตรวจสอบคุณสมบัติเฉพาะตาม Spec   |   Area Measure     |
|               |   Sheet                        |                    |
|               |   และ                          |                    |
|               | คุณสมบัติทั่วไปที่เห็นด้วยสายตาก่อนนำส่งใ |                    |
|               | ห้ศูนย์ปฏิบัติการทดลองทดสอบทางกายภาพ |                    |
+---------------+--------------------------------+--------------------+
|   ศูน          |   ทดสอบคุณสมบัติทางกายภาพ         |   ASTM Standard    |
| ย์ปฏิบัติการทดลอง |   และทางเคมี ตาม MCS.           |                    |
|               |   เพื่อเตรียมเข้าแผนกโกดังวัตถุดิบ     |   NIKE Standard    |
|               |                                |                    |
|               |                                |   AATCC Standard   |
|               |                                |                    |
|               |                                |   SATA Standard    |
+---------------+--------------------------------+--------------------+
|   โกดังวัตถุดิบ   |   จัดเ                          |   Warehouse        |
|               | ก็บและคัดแยกวัตถุดิบของแต่ละประเภทให้ |                    |
|               |   QC ตรวจสภาพ พร้อมทั้งเบิกจ่าย     |   Cloth Inspector  |
|               |   แ                            |                    |
|               | ละจัดเก็บวัตถุดิบให้แต่ละแผนกตามใบเบิก |                    |
+---------------+--------------------------------+--------------------+
|   วาดตัด –     |   รับวัตถุดิบจากแผนกโกดังวัตถุดิบ      |   LEAN System      |
|   เย็บจักร      |   ตรวจสอบรูปทรง                 |                    |
|               |   ชิ้นงานกับแบบมีดตามรุ่นที่ผลิต        |   Automatic        |
|               |                                |   Cutting Machine  |
|               |  และปั๊มชิ้นส่วนเพื่อป้อนให้กับสายเย็บจักร |                    |
|               |   เย็บชิ้นส่วนตาม Process          |   Sewing Machine   |
|               |   จนเป็นห                       |                    |
|               | น้าผ้ารองเท้าเพื่อส่งแผนกเตรียมประกอบ |                    |
+---------------+--------------------------------+--------------------+
|   เตรียมประกอบ |   รับหน้าผ้าร                     |   FIFO Matching    |
|               | องเท้าที่ได้รับจากแผนกวาดตัด-เย็บจักรแ |                    |
|               | ละพื้นรองเท้าที่ซื้อจากบริษัทในเครือนำมา |                    |
|               |   Matching                     |                    |
|               |   เพื่อเตรียมส่งแผนกประกอบ         |                    |
+---------------+--------------------------------+--------------------+
|   ประกอบ      |   นำหน้าผ้ากับพื้นรองเท้ามาผ่าน       |   Conveyer         |
|               |   Process                      |   Assembly         |
|               |   ประกอบเป็นพื้นรองเท้าสำเร็จรูป     |                    |
|               |   พร้อมทั้ง QC                    |                    |
|               |                                |                    |
|               | ตรวจสอบก่อนนำเข้าแผนกโกดังสำเร็จรูป |                    |
+---------------+--------------------------------+--------------------+
|   โกดังสำเร็จรูป |   รับรองเท้าสำเร็จรูปมาจัดเก็บ       |   Barcode System   |
|               |   รอการตรวจสอบจาก Inspector    |                    |
|               |   และรอการส่งมอบให้ลูกค้า          |                    |
+---------------+--------------------------------+--------------------+

3.1.5 สิทธิหรือข้อจำกัดในการประกอบธุรกิจของบริษัทฯ

(1) บัตรส่งเสริมการลงทุน

บริษัทฯ ได้รับการส่งเสริมการลงทุนในกิจการผลิตรองเท้า ประเภท 3.12
การผลิตรองเท้าหรือชิ้นส่วน ตามบัตรส่งเสริมคณะกรรมการส่งเสริมการลงทุน เลขที่ 5980/2547
(7-3007/ว./2541)

บริษัทย่อยได้รับการส่งเสริมการลงทุนในประเภท 3.12 ผลิตรองเท้าหรือชิ้นส่วน ประเภท 5.34
ผลิตพื้นยางรองเท้าทั้งชนิดแผ่นและขึ้นรูปแล้ว ประเภท 5.39 ผลิตรองเท้ากีฬา ประเภท 5.49
ผลิตผลิตภัณฑ์เพื่อการส่งออกเป็นส่วนใหญ่ และประเภท 4.8 ผลิตแม่พิมพ์ชิ้นส่วนโลหะ
และซ่อมแม่พิมพ์

(2) สิทธิ และประโยชน์

บริษัทฯ

ก. ตามมาตรา 36 (1)
ให้ได้รับการยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศ
เพื่อใช้ในการผลิตเพื่อการส่งออก

ข. ตามมาตรา 36 (2)
ให้ได้รับการยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไป

บริษัทย่อย

ได้รับสิทธิและประโยชน์ตามมาตรา 31, 34, 35 (2), 35 (3), 36 (1), 36 (2) และ 36
(4)

(3) ระยะเวลาของบัตรส่งเสริมการลงทุน

สิทธิและประโยชน์ที่บริษัทฯ ได้รับจากการส่งเสริมการลงทุน นับตั้งแต่วันที่ 3 ธันวาคม 2547
จนถึงวันที่ 2 ธันวาคม 2548

(4) เงื่อนไข

บริษัทฯ จะต้องปฏิบัติตามเงื่อนไขที่กำหนดไว้ในบัตรส่งเสริมเลขที่ 3007/ว.2541 ลงวันที่ 29
ตุลาคม 2541
และบริษัทย่อยจะต้องปฏิบัติตามเงื่อนไขที่กำหนดไว้ในบัตรส่งเสริมของแต่ละบริษัทเช่นเดียวกัน

(5) สิทธิอื่นๆ

บริษัทฯ และบริษัทย่อยไม่มีสิทธิบัตร หรือ เครื่องหมายการค้าแต่อย่างไร

(6) ข้อจำกัดในการประกอบธุรกิจ

ไม่มี

(7) สิทธิและประโยชน์ของบริษัทย่อย ตาม พ.ร.บ. ส่งเสริมการลงทุน พ.ศ. 2520

[TABLE]

คณะกรรมการส่งเสริมการลงทุนจะพิจารณาให้ความเห็นชอบอนุมัติเป็นครั้ง ๆ
โดยมีกำหนดระยะเวลา

3.2 การตลาดและภาวะการแข่งขัน

3.2.1 นโยบายการตลาดของผลิตภัณฑ์

บริษัทฯ เป็นผู้ผลิตรองเท้ากีฬาแบบต่างๆ ซึ่งเป็นที่นิยมทั่วโลก
โดยคุณภาพของรองเท้าเป็นที่ยอมรับตลอดจนรูปแบบที่ทันสมัย
นอกจากนั้นบริษัทฯได้มีการนำเทคโนโลยีที่ทันสมัยมาใช้ ซึ่งรวมถึงเครื่องจักร ระบบงาน
ขั้นตอนการผลิต การตรวจสอบคุณภาพ
ทั้งนี้เพื่อให้ได้ผลิตภัณฑ์ที่ได้มาตรฐานเป็นที่ยอมรับในราคาที่เหมาะสม
และได้รับความไว้วางใจของลูกค้าโดยทั่วไป

บริษัทฯ มีนโยบายที่จะเพิ่มการขายรองเท้า ที่เป็นเครื่องหมายการค้าของตนเอง
โดยมีการพัฒนาผลิตภัณฑ์รูปแบบต่างๆ นำเสนอกับลูกค้าทั้งภายในประเทศและต่างประเทศเพิ่มขึ้น
รวมทั้งวิจัยและพัฒนาผลิตภัณฑ์ใหม่ๆของตนเองนำเสนอกับลูกค้า

บริษัทฯเน้นความรวดเร็วในการตอบสนองความต้องการของลูกค้า (QUICK RESPONSE) เป็นหลัก
โดยปรับปรุงประสิทธิภาพการทำงานและการจัดการระบบข้อมูล

-   กลยุทธ์การแข่งขัน

บริษัทฯและกลุ่มบริษัท เป็นกลุ่มธุรกิจรองเท้าครบวงจร
ตั้งแต่กระบวนการออกแบบและพัฒนาผลิตภัณฑ์ชิ้นส่วนที่สำคัญในการผลิตรองเท้า
เทคโนโลยีการผลิตและการขาย
จึงสามารถควบคุมทุกกระบวนการได้อย่างเหมาะสมและมีประสิทธิภาพ

บริษัทฯ ยังคงเน้นการทำธุรกิจให้มีคุณภาพดีแต่มีต้นทุนต่ำ โดยจะพิจารณานโยบายต้นทุนทั้งด้าน
PRODUCTION และ LOGISTICS โดยการจัดระบบให้เหมาะสม และคำนึงถึงระบบ SUPPLY
CHAIN คือการจัดการระบบตั้งแต่ SUPPLIERS จนถึง CUSTOMERS อย่างเหมาะสม

-   ลักษณะของลูกค้า

-   ลูกค้าต่างประเทศ

ลูกค้าที่มีเครื่องหมายการค้าของตนเอง และเป็นรายใหญ่ๆ
จะกำหนดรูปแบบรองเท้าโดยการออกแบบและที่ต้องการล่วงหน้า 10 เดือน บริษัทฯ
จะทำการพัฒนารูปแบบดังกล่าวออกมาเป็นรองเท้าตัวอย่าง
โดยอาจพิจารณาเสนอแนะปรับเปลี่ยนการใช้วัตถุดิบและเทคโนโลยีทางการผลิตให้เหมาะสม
เมื่อมีการสรุปรูปแบบดังกล่าว บริษัทฯ จะได้รับใบสั่งซื้อล่วงหน้าประมาณ 2 เดือนก่อนการส่งมอบ
รูปแบบรองเท้าที่ผลิตและขายส่วนใหญ่จะเป็นรองเท้ากีฬาแบบต่างๆ

บริษัทฯ ผลิตรองเท้ากีฬาตามคำสั่งของลูกค้า ภายใต้เครื่องหมายการค้า “ NIKE”
ซึ่งเป็นลูกค้ารายใหญ่ของบริษัท และเป็น MARKET LEADER ในธุรกิจรองเท้าทั่วโลก บริษัทฯ
มีความสัมพันธ์ที่ดีกับลูกค้า รายนี้มาตลอด ตั้งแต่บริษัทฯ ดำเนินธุรกิจ และยังเป็น STRATEGIC
PARTNER กับ NIKE แต่เพียงผู้เดียวในประเทศไทย ขณะเดียวกันบริษัทฯ
ยังสามารถปรับกระบวนการผลิต เพื่อผลิตรองเท้าประเภทอื่น ๆ เพื่อการส่งออกเพิ่มขึ้น เช่น
SCHOLL และ MARKS & SPENCER

-   ลูกค้าภายในประเทศ

หลักเกณฑ์คล้ายคลึงกับลูกค้าต่างประเทศ รูปแบบรองเท้าที่ผลิตและขายเป็นรองเท้าลำลองแบบต่างๆ

นอกจากนั้นบริษัทฯ มีการออกแบบและพัฒนาผลิตภัณฑ์นำเสนอกับลูกค้า
เมื่อลูกค้าพอใจก็สามารถผลิตและส่งมอบ และใส่เครื่องหมายการค้าของลูกค้าตามที่ลูกค้าต้องการ
รูปแบบที่ผลิตและขายในปัจจุบันเป็นรองเท้าลำลองแบบต่างๆ

-   การจำหน่ายและช่องทางการจำหน่าย

-   การจำหน่ายในต่างประเทศ

บริษัทฯ และกลุ่มผู้ผลิตและส่งออกรองเท้ามีมูลค่าจำหน่ายรองเท้าในต่างประเทศประมาณ 97%
ของยอดขายทั้งหมด โดยบริษัทฯส่งออกไปจำหน่ายที่ สหรัฐอเมริกา, ญี่ปุ่น , ยุโรปและประเทศอื่น
ๆ ในสัดส่วนประมาณ 58%, 8% 17% และ 17% ตามลำดับ
รองเท้าที่ส่งออกภายใต้เครื่องหมายการค้า NIKE, SCHOLL, MARKS & SPENCER และ
TIMBERLAND

ส่วนกลุ่มบริษัทผู้ส่งออกที่เหลือมียอดจำหน่ายในสหรัฐอเมริกา ยุโรป ญี่ปุ่นและประเทศอื่นๆ
ในสัดส่วนประมาณ 65% , 24% , 2% , และ 9% ตามลำดับ

-   การจำหน่ายในประเทศ

บริษัทฯ มียอดจำหน่ายตามคำสั่งผลิตของลูกค้า ในประเทศประมาณ 3% ของยอดขายทั้งหมด
โดยส่วนใหญ่เป็นผลิตภัณฑ์ของ SCHOLL ผ่านบริษัท SSL HEALTCARE THAILAND CO., LTD

นอกจากนั้นบริษัทฯยังผลิตรองเท้าภายใต้ BRAND ของบริษัทฯ คือ “TRIPPER” และ “LEADLAND”
จำหน่ายให้แก่ผู้อุปโภคภายในประเทศ

3.2.2 ภาวะการแข่งขัน

-   การแข่งขันระหว่างผู้ผลิตในประเทศ

กลุ่มแพนมีสัดส่วน ORDER NIKE ประมาณ 73% จาก ORDER ที่ NIKE ให้แก่ประเทศไทย
โดยมีคู่แข่งเพียง 2 ราย คือ บริษัท รามาชูส์อินดัสทรีส์ จำกัด และบริษัท ยูเนียนฟุตแวร์ จำกัด
(มหาชน) ที่ผลิตรองเท้าผลิตภัณฑ์เดียวกันและลูกค้า NIKE รายเดียวกัน โดยมีสัดส่วน ORDER
ที่ได้รับประมาณ 15% และ 12% ตามลำดับ นอกนั้นเป็นบริษัทที่แตกต่างกันทางด้านรูปแบบรองเท้า
ราคาและบริษัทลูกค้า

-   การแข่งขันระหว่างผู้ผลิตนอกประเทศ

ประเทศไทยมีสัดส่วน ORDER NIKE ประเทศละ 15% จาก ORDER NIKE ทั่วโลก รองจาก จีน
และเวียดนาม ที่ได้ ORDER ประมาณ 38% และ 24% ตามลำดับ

-   คู่แข่งขันสำคัญของไทยในการส่งออกรองเท้าระดับล่าง

-   จีนเป็นแหล่งผลิตและส่งออกรองเท้ารายใหญ่ที่สุดของโลก
    มีปริมาณการผลิตถึงครึ่งหนึ่งของรองเท้าที่ผลิตทั่วโลก ปัจจุบันสหรัฐฯ
    นำเข้ารองเท้าจากจีนมากที่สุด โดยเฉพาะรองเท้ายางและพลาสติก
    ความได้เปรียบของจีนในการส่งออกรองเท้าไปยังสหรัฐฯ คือ
    ต้นทุนค่าจ้างแรงงานอยู่ในระดับต่ำและมีวัตถุดิบจำนวนมากทั้งพลาสติกและหนัง

-   บราซิล เป็นผู้ผลิตรองเท้าสำคัญอันดับ 3 ของโลกรองจากจีนและอินเดีย
    และครองส่วนแบ่งตลาดรองเท้าในสหรัฐฯ เป็นอันดับ 2
    ซึ่งมีความได้เปรียบในการผลิตรองเท้าหนัง เนื่องจากมีวัตถุดิบหนังเป็นจำนวนมาก
    แม้ว่าคุณภาพของหนังดิบ และความสามารถในการฟอกหนังยังมีคุณภาพที่ไม่ดีนักก็ตาม
    แต่ด้วยราคาที่ค่อนข้างต่ำ มีอุปทานหนังดิบเป็นจำนวนมาก รวมทั้งมีสายการผลิตที่ครบวงจร
    ทำให้ส่งออกรองเท้าไปยังสหรัฐฯ ได้มากอย่างต่อเนื่อง

-   อินโดนีเซีย เป็นผู้ครองส่วนแบ่งตลาดรองเท้าในสหรัฐฯ เป็นอันดับ 3
    โดยเฉพาะรองเท้ากีฬาที่ทำจากหนัง
    ปัจจุบันอินโดนีเซียเสียส่วนแบ่งตลาดรองเท้าในสหรัฐฯให้กับจีนและเวียดนามมากขึ้น
    เนื่องจากมีความไม่มั่นคงทางการเมือง

-   เวียดนามเป็นผู้ผลิตรองเท้าสำคัญอันดับ 6 ของโลก
    รองเท้ากีฬามีสัดส่วนการส่งออกสูงถึงร้อยละ 80 ของปริมาณการผลิตทั้งหมด
    ภายหลังการบรรลุข้อตกลง NTR (NORMAL TRADE RELATIONS) ระหว่างสหรัฐฯ
    และเวียดนาม ทำให้อัตราภาษีนำเข้ารองเท้าที่สหรัฐเรียกเก็บลดลงจาก 22% เหลือ 8%
    นอกจากนี้นโยบายการส่งเสริมอุตสาหกรรมรองเท้าอย่างจริงจังของรัฐบาล NIKE
    มีการลงทุนและจ้างงานโดยตรง ขณะที่ ADIDAS และ REEBOK ยังคงว่าจ้าง
    (SUBCONTRACT) บริษัทในเวียดนามผลิตรองเท้าให้

-   คู่แข่งขันในตลาดระดับกลางและระดับบน

-   จีน เป็นผู้ผลิตและส่งออกผลิตภัณฑ์เครื่องหนังและรองเท้าหนัง
    โดยเฉพาะรองเท้ากีฬาและรองเท้าผ้าใบ
    เนื่องจากเป็นผู้นำด้านเครื่องจักรและเทคโนโลยีที่ทันสมัยในการผลิตรองเท้ากีฬา
    และมีวัตถุดิบทางด้านหนังเทียมและผ้าหลายหลากให้ลูกค้าเลือก
    ทำให้สามารถผลิตสินค้าได้ดีและหลากหลาย

-   อิตาลี เป็นผู้ผลิตรองเท้าหนังที่มีคุณภาพสูง
    ส่วนใหญ่เป็นเจ้าของเครื่องหมายการค้าที่มีชื่อเสียงเป็นที่รู้จักกันทั่วโลก
    เป็นผู้นำด้านการออกแบบ ด้านความชำนาญ
    และประสบการณ์ของช่างฝีมือที่ถ่ายทอดกันมาเป็นเวลานาน

-   ศักยภาพในการแข่งขัน

-   ความมั่นคงและเสถียรภาพในประเทศไทย ส่งผลให้ลูกค้ามีความมั่นใจในการให้ORDER
    แก่ประเทศไทยมากขึ้น ซึ่งกลุ่มแพนมีสัดส่วนการผลิตประมาณ 73% จาก ORDER ของ NIKE
    ที่เป็นลูกค้ารายใหญ่ที่ให้แก่ผู้ผลิตในประเทศไทย

-   บริษัทให้ความสนใจต่อการดำเนินธุรกิจ โดยไม่ขัดต่อสิทธิมนุษยชนขั้นพื้นฐาน
    และให้ความใส่ใจกับการดำเนินธุรกิจที่ไม่มีผลกระทบต่อสิ่งแวดล้อมมาเป็นเวลานาน
    ซึ่งเป็นส่วนสำคัญที่ทำให้ลูกค้าชั้นนำของโลกให้ความไว้วางใจกับบริษัทในการผลิตสินค้า

-   บริษัทในกลุ่มแพน เป็นอุตสาหกรรมที่ผลิตรองเท้าที่หลากหลาย เช่น รองเท้ากีฬา
    รองเท้าแฟชั่น รองเท้ากอล์ฟและรองเท้าลำลอง และเป็น OEM (Original Equipment
    Manufacturing) ของ BRAND ดังชั้นนำของโลก เช่น “NIKE” “SCHOLL” “MARKS &
    SPENCER” และ “TIMBERLAND” เป็นต้น ทำให้มีความมั่นคงในเรื่องของ Order ที่ได้รับ

-   กลุ่มแพนเป็นพันธมิตรทางธุรกิจ (STRATEGIC PARTNER) แห่งเดียวในประเทศไทยกับบริษัท
    NIKE USA INC. ประเทศสหรัฐอเมริกา โดยกลุ่มแพนมีสัดส่วนการผลิตประมาณ 15% จาก
    Order ทั่วโลก

-   บริษัทในกลุ่มแพนมีประสบการณ์ ในการผลิตรองเท้าอันยาวนานกว่า 25 ปี
    และนโยบายในการดำเนินธุรกิจที่ยึดมั่นในเรื่องการส่งมอบสินค้าตรงต่อเวลา
    ราคาและคุณภาพของสินค้าได้มาตรฐานเป็นสิ่งที่ลูกค้าได้มอบความไว้วางใจให้กับกลุ่มแพนด้วยดีตลอดมา

-   บริษัทในกลุ่มแพนมีกิจการที่สนับสนุนการผลิตรองเท้าแบบครบวงจร (SUPPORT
    INDUSTRY)และมีเทคโนโลยีในการวิจัยและพัฒนาการผลิต
    ประกอบกับมีทีมงานพัฒนารูปแบบรองเท้าต้นแบบโดยใช้ COMPUTER ที่ทันสมัยในการออกแบบ

3.3 การจัดหาผลิตภัณฑ์

3.3.1 ลักษณะการจัดให้ได้มาซึ่งผลิตภัณฑ์

กำลังการผลิต และปริมาณการผลิตของบริษัทฯ

  ----------------------------------- ----------- ----------- -----------
                                      ปี 2547      ปี 2546      ปี 2545

                                      จำนวนคู่      จำนวนคู่      จำนวนคู่

  กำลังการผลิต                          3,756,000   3,756,000   4,000,000

  ปริมาณการผลิตจริง                      3,004,220   3,597,187   3,720,129

  อัตราการใช้กำลังการผลิต                 80%         96%         93%

  อัตราเพิ่ม (ลด) ของปริมาณการผลิต         (592,967)   (122,942)   (321,393)

  จำนวนกะที่ผลิตต่อวัน                     1           1           1
  ----------------------------------- ----------- ----------- -----------

กำลังการผลิตของกลุ่มบริษัทผู้ผลิตและส่งออกรองเท้ามีจำนวน 14.53 ล้านคู่ต่อปี
โดยมีปริมาณการผลิตจริง 12.20 ล้านคู่ต่อปี คิดเป็นอัตราการใช้กำลังการผลิตเฉลี่ย 84%
ในจำนวนนี้เป็นของบริษัทฯและกลุ่มบริษัทผู้ส่งออกคิดเป็น 80% และ 85% ตามลำดับ

นโยบายการผลิต

บริษัทฯ และกลุ่มบริษัทจะเน้นการทำงานในระบบ TMS คือ การจัดการต่าง ๆ ให้เป็นรูปแบบกระชับ
กะทัดรัด เพื่อให้ปรับตัวได้อย่างรวดเร็ว และเหมาะสมกับสถานการณ์ต่าง ๆ
ที่ปรับเปลี่ยนอย่างรวดเร็ว อีกทั้งมีความมุ่งมั่นที่จะพัฒนาระบบการบำรุงรักษาทวีผล (TPM)
ที่ทุกคนมีส่วนร่วมเพื่อเสริมสร้างและพัฒนาคน เครื่องจักร ให้มีประสิทธิภาพสูงสุดในการใช้งาน
การพัฒนาระบบการบำรุงรักษาทวีผลอย่างต่อเนื่อง จะช่วยให้เกิดผลต่อการผลิตพร้อมพัฒนาบริษัทฯ
ให้มีการพัฒนาอย่างไม่หยุดยั้งต่อไป

วัตถุดิบและผู้จำหน่ายวัตถุดิบ

มูลค่าการซื้อวัตถุดิบในประเทศ และต่างประเทศของบริษัทฯประมาณ 80% และ 20% ตามลำดับ
วัตถุดิบในประเทศ เช่น หนังแท้ หนังเทียม PVC และผ้าสังเคราะห์นั้น
ผู้ประกอบการในประเทศไทยยังไม่สามารถผลิตได้ทั้งในเชิงปริมาณและคุณภาพ
ขาดความหลากหลายของชนิดวัตถุดิบ และชิ้นส่วนรองเท้าที่สอดคล้องกับสมัยนิยม
ประกอบกับบางครั้งลูกค้าจะระบุความต้องการชัดเจนว่าให้ใช้วัตถุดิบจาก APPROVED VENDORS
รายนั้น ๆ ดังนั้นในเรื่องราคาซึ่งมีผลต่อต้นทุนการผลิตรวม
จะปรับเปลี่ยนและผันแปรไปตามปริมาณการนำเข้าวัตถุดิบจากต่างประเทศด้วยเช่นกัน

+--------------+-------------------------------+----------+-----------+
| ประเภทวัตถุดิบ  | ชื่อผู้จำหน่าย (SUPPLIER)          | ปร       | สัดส่วน     |
|              |                               | ะเทศที่ผลิต |           |
|              |                               |          | การสั่งซื้อ   |
+--------------+-------------------------------+----------+-----------+
| พื้นรองเท้า     |   EXCELLENT RUBBER CO.,LTD.   | ไทย      | 38        |
|              |                               |          |           |
|              |   PIMAI FOOTWEAR CO.,LTD      | ไทย      | 2         |
+--------------+-------------------------------+----------+-----------+
| หนังเทียม      |   BAIK SAN CO.,LTD.           | เกาหลี    | 1         |
|              |                               |          |           |
|              |   WONJIN CORPORATION CO.,LTD  | เกาหลี    | 1         |
|              |                               |          |           |
|              |   DAEWOO CORPORATION CO.,LTD  | เกาหลี    | 1         |
|              |                               |          |           |
|              |   ผู้จำหน่ายรายย่อย               | เกาหลี ,  | 1         |
|              |                               | จีน       |           |
+--------------+-------------------------------+----------+-----------+
| หนังแท้        |   PACCESS CO.,LTD.            | ไทย      | 16        |
|              |                               |          |           |
|              |   CPL CO.,LTD                 | ไทย      | 3         |
|              |                               |          |           |
|              |   ผู้จำหน่ายรายย่อย               | ไทย      | 1         |
|              |                               |          |           |
|              |   ผู้จำหน่ายรายย่อย               | เกาหลี,   | 2         |
|              |                               | จีน       |           |
+--------------+-------------------------------+----------+-----------+
| ผ้า           |   WONJIN CORPORATION CO.,LTD  | เกาหลี    | 2         |
|              |                               |          |           |
|              |   TEXTITE PRESS CO.,LTD       | ไทย      | 1         |
|              |                               |          |           |
|              |   ผู้จำหน่ายรายย่อย               | ไทย      | 2         |
|              |                               |          |           |
|              |   ผู้จำหน่ายรายย่อย               | เกาหลี    | 3         |
+--------------+-------------------------------+----------+-----------+
| กล่อง         |   OIA CO.,LTD.                | จีน       | 4         |
+--------------+-------------------------------+----------+-----------+
| CARTON       |   PACCESS CO.,LTD             | ไทย      | 2         |
+--------------+-------------------------------+----------+-----------+
| ด้าย          |   BARBOUR CAMBRELL THREAD     | จีน       | 2         |
|              |   CO.,LTD                     |          |           |
+--------------+-------------------------------+----------+-----------+
| วัตถ          |   PAXAR                       | ฮ่องกง    | 4         |
| ุดิบตกแต่ง, อื่นๆ |                               |          |           |
|              |   ผู้จำหน่ายรายย่อย               | ไทย      | 11        |
|              |                               |          |           |
|              |   ผู้จำหน่ายรายย่อย               | ฮ่องกง,   | 3         |
|              |                               | จีน,เกาหลี |           |
+--------------+-------------------------------+----------+-----------+

บริษัทฯ และบริษัทย่อย 2 แห่งมีการสั่งซื้อพื้นรองเท้าจาก บริษัท เอ็กซ์เซลเล้นท์รับเบอร์ จำกัด
บริษัท พิมายฟุตแวร์ จำกัด และบริษัท แอดแวนเทจ ฟุตแวร์ จำกัด
ซึ่งเป็นบริษัทย่อยที่สนับสนุนการผลิตให้แก่กลุ่มผู้ผลิตและส่งออกรองเท้าโดยตรง
ในสัดส่วนเฉลี่ยร้อยละ 34-38 การพึ่งพิงวัตถุดิบจากบริษัทดังกล่าว
เนื่องจากบริษัทดังกล่าวสามารถควบคุมคุณภาพ การจัดการกำลังผลิต และกำลังคนให้เหมาะสม
การจัดสรรอุปกรณ์การผลิตและระบบบริหารงานที่ดี
ทำให้กลุ่มบริษัทสามารถนำพื้นรองเท้ามาประกอบเป็นสินค้าสำเร็จรูปได้อย่างเหมาะสม
บริษัทฯและกลุ่มบริษัทผู้ส่งออกรองเท้าไม่มีความเสี่ยงในการสั่งซื้อพื้นรองเท้า
เพราะกำลังการผลิตของบริษัทที่สนับสนุนดังกล่าวยังมีเพียงพอ

บริษัทย่อย 3 แห่งมีการสั่งซื้อหนังและเคมีจากบริษัท ซี.พี.แอล.กรุ๊ป จำกัด (มหาชน) และ DONG
SUNG CO.,LTD ประมาณ 33% ซึ่งผู้จำหน่ายทั้ง 2 รายต่างก็เป็น APPROVED VENDORS ของ
NIKE จึงไม่มีความเสี่ยงในการจัดหาวัตถุดิบ

แหล่งที่มาของเทคโนโลยีการผลิต

บริษัทฯ ได้มีการนำเทคโนโลยีที่ทันสมัยมาใช้ในกระบวนการผลิต
โดยเฉพาะการตัดเย็บหน้าผ้ารองเท้าด้วยเครื่องตัดเย็บอัตโนมัติ ซึ่งเทคโนโลยีนี้ถูกพัฒนามาจาก
บริษัท USM และ ORISOL จากประเทศอังกฤษและอิสราเอล ตามลำดับ
ซึ่งช่วยให้คุณภาพของสินค้ามีความสวยงาม ถูกต้องแม่นยำมีประสิทธิภาพ สะดวกและรวดเร็วขึ้น
ส่งผลให้บริษัทฯ สามารถเพิ่มปริมาณการผลิตได้มากขึ้น

การเปลี่ยนแปลงเทคโนโลยีต่อการใช้วัตถุดิบ

บริษัทฯ ได้มีการนำเทคโนโลยีใหม่ๆ เข้ามาทดแทนการทำงานเพื่อลดต้นทุนการผลิต
ความปลอดภัยและสุขชีวอนามัยของพนักงานเป็นต้น
โดยการนำเครื่องพ่นกาวมาใช้แทนการทากาวด้วยมือ เพื่อหลีกเลี่ยงจากการใช้สารระเหย
การนำกาวที่มีส่วนผสมของน้ำเป็นตัวทำละลายมาใช้แทนกาวที่ใช้ส่วนผสมของสาร SOLVENT
ที่เป็นสารระเหยที่มีอันตรายต่อสุขภาพและทำลายสิ่งแวดล้อม ปัจจุบันยังคงพัฒนาเทคโนโลยีใหม่ๆ
เข้ามาใช้ในการผลิตตามความเหมาะสม

3.3.2 ผลกระทบต่อสิ่งแวดล้อม

บริษัทฯ ได้รับใบรับรองระบบการจัดการด้านสิ่งแวดล้อม ISO 14001 :1996 เมื่อ วันที่ 14
มกราคม 2542 และได้รับการต่อใบรับรองของระบบการจัดการด้านสิ่งแวดล้อม เมื่อวันที่ 22
มีนาคม 2545

บริษัทฯ ได้ตระหนักถึงความรับผิดชอบที่จะปกป้องและปกปักรักษาสิ่งแวดล้อม
ให้ก่อประโยชน์ต่อส่วนรวม ทั้งในปัจจุบันและอนาคต เพื่อบรรลุถึงวัตถุประสงค์ที่ตั้งไว้ ทางบริษัทฯ
ขอให้คำมั่นที่จะดำเนินกิจการด้วยความสำนึก และห่วงใยต่อสิ่งแวดล้อม
รวมทั้งการปรับปรุงการทำงานในการรักษาสิ่งแวดล้อมอย่างมีประสิทธิภาพเท่าที่โอกาสจะพึงอำนวย

นโยบายสิ่งแวดล้อมของบริษัทฯ คือ

1.  ให้การอบรม และปลูกฝังจิตสำนึกในด้านการจัดการสิ่งแวดล้อม แก่พนักงานในการปฏิบัติงาน

2.  ปฏิบัติตามข้อกำหนดของกฎหมาย และข้อกำหนดที่บริษัทฯ มีข้อผูกพัน

3.  ป้องกันและลดมลพิษ อย่างเต็มความสามารถ

4.  ลดและควบคุมกากของเสียที่เกิดจากการดำเนินกิจการบริษัทฯ โดยเฉพาะกากของเสียอันตราย

5.  พิจารณาทางเลือกในการเปลี่ยนมาใช้วัตถุดิบที่มีอันตรายน้อย แทนวัตถุดิบที่ใช้ อยู่เดิม

6.  อนุรักษ์ทรัพยากรธรรมชาติ และพลังงานโดยการใช้อย่างมีประสิทธิภาพ

7.  สร้างเสริมความเข้าใจในการรักษาสิ่งแวดล้อม และเจตนารมณ์ของบริษัทฯกับลูกค้า ผู้รับจ้าง,
    ผู้รับเหมา โดยนโยบายของบริษัทฯ จะสามารถเปิดเผยต่อสาธารณชนเมื่อได้รับการร้องขอ

ค่าใช้จ่ายในการลงทุนเพื่อควบคุมสิ่งแวดล้อมในช่วง 3 ปี ที่ผ่านมา

บริษัทฯ มีค่าใช้จ่ายจากการดำเนินระบบการจัดการสิ่งแวดล้อม
อาชีวอนามัยและความปลอดภัยในการทำงาน อาทิ เช่น ค่าที่ปรึกษา
ค่าตรวจติดตามการดำเนินระบบการจัดการสิ่งแวดล้อม (SURVEILLANCE)
ค่าตรวจติดตามคุณภาพสิ่งแวดล้อม ค่าฝึกอบรมพนักงาน ค่าก่อสร้างระบบเพื่อลดและป้องกันมลพิษ
ค่ากำจัดขยะและของเสียรวมประมาณ 2.01 ล้านบาท

ผลกระทบจากกระบวนการผลิตและวัสดุเหลือใช้

ธุรกิจที่บริษัทฯดำเนินอยู่ส่งผลกระทบต่อสิ่งแวดล้อมน้อยมาก อย่างไรก็ตามบริษัทฯ
มีการควบคุมปริมาณของเหลือจากกระบวนการผลิต
โดยการผลิตสินค้าในแต่ละรุ่นจะถูกทบทวนแผนการผลิตจนมั่นใจว่า
แผนการผลิตนั้นมีประสิทธิภาพสูงสุด และเกิดของเสียและข้อเสียน้อยที่สุดจึงจะเริ่มทำการผลิตจริง
และมีกระบวนการนำวัสดุเหลือจากการผลิตบางส่วนมา REUSED และ RECYCLE เป็นต้น

การควบคุมโดยหน่วยงานของรัฐ

บริษัทฯ ดำเนินการควบคุมผลกระทบต่อสิ่งแวดล้อม
ภายใต้การกำกับและการดูแลจากกองควบคุมโรงงานกระทรวงอุตสาหกรรม
ตลอดจนการควบคุมสภาวะแวดล้อมในการทำงานโดยกระทรวงแรงงานและสวัสดิการสังคม

การดำเนินการของบริษัทเพื่อลดผลกระทบ

บริษัทฯ มีการนำแผนการจัดการสิ่งแวดล้อมมาใช้เป็นเครื่องมือ
ในการดำเนินการลดผลกระทบต่อสิ่งแวดล้อมด้านต่างๆอันได้แก่

1. แผนการลดของเสียจากกระบวนการผลิต
เพื่อใช้ลดผลกระทบด้านการก่อให้เกิดของเสียอันตรายและทั่วไป

2. แผนการใช้น้ำหมุนเวียนในกิจกรรมที่ไม่ต้องควบคุมคุณภาพของน้ำ เพื่อให้การใช้ทรัพยากร
ธรรมชาติ และพลังงานอย่างมีประสิทธิภาพ

3. แผนการลดปริมาณของสารระเหยในกระบวนการผลิต
เพื่อใช้ควบคุมและลดผลกระทบหรือมลพิษทางด้านอากาศ
การพิจารณาทางเลือกในการเปลี่ยนมาใช้วัตถุดิบซึ่งอันตรายน้อยแทนวัตถุดิบที่ใช้อยู่เดิม
หรือเปลี่ยนคุณสมบัติของกาว ซึ่งมีส่วนผสมของสารประกอบไฮโดรคาร์บอน
เป็นกาวที่มีส่วนผสมของน้ำแทน

4. แผนการอบรมการแยกของเสียในโรงงาน
เพื่อลดปริมาณของเสียอันตรายที่สามารถปนเปื้อนสู่ของเสียทั่วไป
อันเนื่องมาจากการทิ้งของเสียทุกประเภทรวมกัน

5. แผนการลดปริมาณการใช้พลังงานไฟฟ้าขององค์กร
เพื่อเป็นการอนุรักษ์พลังงานตลอดจนทรัพยากรที่เป็นปัจจัยในการผลิตพลังงาน

6. แผนการตรวจวัดระดับความดังของเสียงในสถานประกอบการประจำปี
ซึ่งใช้เป็นกลไกประกอบการควบคุมมลภาวะที่มีต่อพนักงานและสิ่งแวดล้อมภายนอก

7. แผนการนำเศษวัตถุดิบที่เหลือจากการผลิต ส่งกลับคืน SUPPLIER เพื่อนำกลับไป RECYCLE

ผลการปฏิบัติจริงเปรียบเทียบกับอัตราสูงสุดตามกฎหมาย

1. ตรวจวัดปริมาณความเข้มข้นของสารเคมี ในบรรยากาศทำงานเป็นประจำทุกปี
ซึ่งผลการตรวจวัดไม่ปรากฏค่า Parameter ใดที่สูงกว่ามาตรฐาน

2. ตรวจวัดคุณภาพน้ำทิ้งประจำปี ซึ่งผลการตรวจวัดไม่ปรากฏค่า Parameter
ใดที่สูงกว่ามาตรฐาน

ข้อพิพาทหรือการถูกฟ้องร้องเกี่ยวกับสิ่งแวดล้อมและแนวทางแก้ไข

ไม่มี